هارى ريمس (Harry Reems) (27 اغسطس 1947 - 19 مارس 2013) ممثل بورنوجرافى أمريكى ، اسمه الحقيقى هربرت چون سترايتشر (Herbert John Streicher) اتولد هارى ريمس يوم 27 اغسطس 1947 فى حى ذا برونكس فى مدينة نيو يورك فى ولاية نيو يورك الامريكية فى عيلة يهوديه ودرس فى جامعة بيتسبرج فى ولاية بنسيلفانيا ، وبعدما اتخرج من الجامعة انضم للمارينز (قوات مشاة البحرية الامريكية) (United States Marine Corps) . فى سنة 1970 دخل هارى ريمس دخل فى مجال البورنوجرافيا ومثل أكتر من 50 فيلم بورنوجرافى اشهرهم فيلم Deep Throat سنة 1972 مع الممثلة البورنوجرافية الراحلة ليندا لوفليس (Linda Loveless) وفيلم Devil in Miss Jones 1 سنة 1973 وفيلم Trashy Lady اللى كان اخد عنه جايزة 1986 AVN Award كأحسن ممثل . فى سنة 1989 اعتزل هارى ريمس شغله فى مجال البورنوجرافيا . وفى سنة 1990 ساب ديانته اليهوديه واعتنق الديانة المسيحيه فى كنيسه مدينة بارك سيتى فى ولاية يوتا الامريكية ، وبعد كده اتجوز سيدة الاعمال الامريكية چين ستريت (Jeanne Sterret) اللى فضلت عايشة معاه لغاية اخر يوم فى عمره وماخلفوش اولاد . فى يوم 19 مارس 2013 مات هارى ريمس فى مستشفى مدينة سولت ليك فى ولاية يوتا نتيجة مضاعفات مرض سرطان البنكرياس .